Дондағы Ростов ҡалаһына нигеҙ һалынған көн тип 1749 йылдың 15 декабрен, император Елизавета Петровна Ростов территорияһында беренсе даими ултыраҡxa0— Темерницкая таможняны төҙөргә указ биргән көндө һанарға мөмкин. XVIII быуат уртаһына Темерницкая таможня һәм тиҙҙән уның артынса барлыҡҡа килгән порт, Рәсәйҙең көньяҡ-көнсығышының иҡтисади тормошонда мөһим роль уйнай башлай. Был Рәсәй Аҙау, Ҡара һәм Урта диңгеҙ порттары менән сауҙа алып бара алған берҙән бер пункт була. Был икенсе «Европаға тәҙрә» була. 1761 йылда Изге Димитрий Ростовский ҡәлғәһе төҙөлә башлай. Һуңғараҡ, йәғни 1811 йылда, ҡәлғә ҡала статусын ала, ә 1835 йылда нығытма төҙөлөп бөтөрөлә. Элекке Бөйөк Ростов менән бутамаҫ өсөн, ҡала Дондағы Ростов тип атала.